**СПИСЪК**

**на допуснатите и недопуснатите кандидати**

за участие в конкурс за назначаване на държавен служител на свободна длъжност:„Младши експерт” – една щатна бройка, отдел „Близък изток и Северна Африка“, дирекция „Близък изток и Африка”**,**

Министерство на външните работи

Въз основа на преценката, отразена в протокол, съгласно чл. 20, ал. 5 от Наредбата за провеждане на конкурсите и подбора при мобилност на държавни служители/приета с ПМС № 304 от 03.12.2019 г., обн. ДВ, бр.97 от 10.12.2019 г., изм. и доп. ДВ, бр. 9 от 31.01.2020 г., изм. и доп. ДВ, бр.29 от 09.04.2021 г., в сила от 09.04.2021 г./, Комисията, назначена със Заповед на Министъра на външните работи, реши:

**Допуска до конкурс** за назначаване надържавен служител на длъжност „Младши експерт” – една щатна бройка, отдел „Близък изток и Северна Африка“, дирекция „Близък изток и Африка”, Министерство на външните работи, следните кандидати: Х. Христов и Б. Венков.

**Посочените в обявлението тематични области са за подготовка на кандидатите, но не представляват заглавия на теми за писмения изпит:**

* Политиката на Република България по отношение на държавите от региона на Персийския залив – водещите приоритети, сфери на българския национален интерес в региона и предизвикателства за неговото пълноценно реализиране.
* Отражението на войната в Украйна върху държавите от БИСА – влияние на геополитическото преструктуриране върху отношенията на въпросните държави с техните външнополитически партньори.
* Водещи фактори, влияещи върху развитието на конфликта в Йемен.
* Основни международни организации в съвременния арабски и мюсюлмански свят. Проблемът за арабското единство и единението върху ислямска основа.
* Въздействието на глобални и регионални фактори върху процесите в региона – актуални тенденции и перспективи.
* Палестинският проблем и близкоизточният конфликт. Етапи. Значение за съвременния Близък изток и системата на международните отношения.

Допуснатите кандидати трябва да се явят за провеждане на първия етап на конкурса – изготвяне на писмена разработка по тема от обхвата на изискванията за длъжността – с времетраене 3 (три) астрономически часа, **на 8 ноември 2023 г.** от **10:00 ч. в зала № 101 „Антарктида“** в Министерството на външните работи, гр. София, ул. „Александър Жендов“ № 2.

Необходимо е кандидатите да представят валиден български документ за самоличност и да носят химикал, пишещ със син цвят.

**Не допуска до конкурс следния** кандидат: Ц. Лалева.

|  |  |  |  |
| --- | --- | --- | --- |
| **Име** **на кандидата** | **Представени ли са всички документи, които се изискват според обявата**  | **Удостоверяват****ли представените документи****съответствие на****кандидата с обявените минимални и специфични изисквания****за длъжността**  | **Основание за****недопускане** |
| Ц.Лалева | Не | Не | Не са представени документи по т. 3 от Обявлението за конкурса - Копия от документи за придобитата образователно-квалификационна степен, допълнителна квалификация и правоспособност, които се изискват за длъжността (документите, издадени в чужбина, следва да бъдат признати по реда на Наредбата за държавните изисквания за признаване на придобито висше образование и завършени периоди на обучение в чуждестранни висши училища (обн. ДВ, бр. 69 от 22.08.2000 г., посл. изм., обн. ДВ, бр.43 от 16.05.2023 г.); ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага; както и по т. 6. Декларация или сертификат за притежавани компютърни умения. |

Членовете на комисията, определени да проверяват, да оценяват, независимо един от друг писмената работа по критериите: познаване на темата, аналитичност, грамотност и по петстепенна скала с точност до 0.50, както и да нанесат резултата в отделни работни таблици .

Определи коефициентите, с които се умножават резултатите на кандидатите, получени от писмената и устната част на конкурса, при оформяне на крайната оценка на кандидатите. Коефициентът, с който ще бъде умножавана оценката от писмената част е **3**, а коефициентът, с който ще бъде умножавана оценката от устната част /интервю/ е **5**.

Минималната оценка от писмения изпит да е „4.00“, като кандидатите, постигнали резултат над минималния, ще бъдат уведомени чрез електронна поща за датата, мястото и часа на провеждане на интервюто, съгласно чл.37, ал.2 от НПКПМДСл. Минималната оценка“, при която кандидатите се считат успешно издържали интервюто, да е „4.00.

Окончателният резултат на всеки кандидат е сбор от резултатите, получени от писмената и устната част, умножен със съответните коефициенти. Максималният възможен бал, който може да бъде постигнат от кандидатите е 40 (3х5+5х5), а минималният за успешно издържан конкурс – 32 (3х4+5х4).

30 октомври 2023 г.

Председател:

Кристина Дражева